5. ΠΡΟΕΔΡΙΚΟΝ ΔΙΑΤΑΓΜΑ της 30 Ιαν./2 Φεβρ. 1929 (ΦΕΚ Α΄ 36) Περί χορηγίας ειδικής αδείας θερμαστών εις οπλίτας του Συντάγματος των Σιδηροδρόμων. Έχοντες υπ’ όψει τας διατάξεις των υπό στοιχ. ΑΡΚΒ΄ της 12 Απρ. 1883 «περί αδικημάτων κατά της ασφαλείας σιδηροδρόμων» και υπό στοιχ. ΑΡΟΒ΄ της 5 Απρ. 1884 «περί ασφαλείας και αστυνομίας των σιδηροδρόμων» νόμων, ως και το από 10 Δεκ. 1924 Π.Δ/μα «περί των προσόντων των μηχανοδηγών και θερμαστών ατμαμαξών των σιδηροδρόμων και τροχιοδρόμων», προτάσει του Ημετέρου επί της Συγκοινωνίας Υπουργού, απεφασίσαμεν και διατάσσομεν: Άρθρ.1.-Εις τους παρά τοις Σιδηροδρόμοις του Ελληνικού Κράτους εκπαιδευομένους οπλίτας του Συντάγματος Σιδηροδρόμων χορηγούνται παρά της Διευθύνσεως των Σιδηροδρόμων του Υπουργείου Συγκοινωνίας, μετά επιτυχείς εξετάσεις εις ας θα υποβάλλωνται μετά την λήξιν της μαθητείας των, ειδικαί άδειαι, δυνάμει των οποίων θα επιτρέπηται εις αυτούς να εκτελώσι τα καθήκοντα θερμαστού επί των ατμαμαξών των εν τω Κράτει ατμηλάτων Σιδηροδρόμων εις ωρισμένας περιστάσεις, κατόπιν αποφάσεως του Υπουργού της Συγκοινωνίας. (Αντί της σελ. 89) Σελ. 89(α) Τεύχος 449-Σελ.33 Προσωπικό Σιδηροδρόμων- Ο.Σ.Ε.- Σιδηροδρομικών Επιχειρήσεων 21.Β.β.1-5 Άρθρ.2.-Αι λεπτομέρειαι των ως άνω εξετάσεων θέλουσιν ορισθή δι’ εσωτερικού κανονισμού, συνταχθησομένου παρά της αρμοδίας υπηρεσίας των Σ.Ε.Κ. και της του Συντάγματος Σιδηροδρόμων και υποβληθησομένου εις το Υπουργείον Συγκοινωνίας προς έγκρισιν. Η Γενική Διεύθυνσις των Σ.Ε.Κ. μετά το πέρας των τοιούτων εξετάσεων θέλει υποβάλει εις την Διεύθυνσιν Σιδηροδρόμων του Υπουργείου Συγκοινωνίας πίνακα των επιτυχόντων κατά τας εξετάσεις μετά σχετικού πρακτικού αυτών προς έκδοσιν των σχετικών αδειών. Παρά τω Τμήματι Έλξεως της Διευθύνσεως των Σιδηροδρόμων του Υπουργείου Συγκοινωνίας τηρείται Ειδικόν Μητρώον, εν ω θέλουσιν εγγράφεσθαι οι ούτω προσκτώμενοι τας ειδικά αδείας θερμαστού. Άρθρ.3.-Οπλίται εφωδιασμένοι δια τοιούτων ειδικών αδειών επιτρέπεται να χρησιμοποιηθώσιν ως υπεύθυνοι θερμασταί μόνον εις ατμάμαξας ελιγμών, έργων και εμπορικών αμαξοστοιχιών. Χρησιμοποίησις τούτων ως θερμαστών επί ατμαμαξών αμαξοστοιχιών άλλης φύσεως δεν επιτρέπεται, ειμή εάν ούτοι εφοδιασθώσι δια κανονικού διπλώματος θερμαστού, κατόπιν εξετάσεων και συμφώνως τω σχετικώ εν ισχύϊ Δ/τι από 10 Δεκ. 1924. Άρθρ.4.-Οι κατά το άρθρ. 1 του παρόντος Δ/τος προσκτώμενοι ειδικάς αδείας, προτιμώνται ως δόκιμοι θερμασταί των λοιπών υπαλλήλων των Εργοστασίων και Μηχανοστασίων των Σιδηροδρομικών επιχειρήσεων δια την σταδιοδρομίαν του θερμαστού επί ίσοις όροις, εφ’ όσον κέκτηνται τα προσόντα τα καθοριζόμενα υπό της τελευταίας παραγράφου του άρθρ. 1 του από 10 Δεκ. 1924 Π.Δ/τος «περί των προσόντων των μηχανοδηγών και θερμαστών ατμαμαξών των Σιδηροδρόμων και Τροχιοδρόμων». Η ισχύς του παρόντος άρχεται άμα τη δημοσιεύσει εις την Εφημερίδα της Κυβερνήσεως. Εις τον αυτόν επί της Συγκοινωνίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 